Ešte väčšia podpora
Pulz //
Pulz vychádza zo syntézy astrológie, I-tingu a 64 hexagramov a predstavuje archetypy 64 génových kľúčov.
Sleduje aktuálne astrologické súradnice a hovorí o génovom kľúči, ktorým slnko práve prechádza na svojej ceste cez všetkých 64 génových kľúčov v rámci jedného roka.
Slnko prejde jedným z génových kľúčov približne za päť a pol dňa a približne jeden deň putuje každou zo 6 línií. Cesta slnka sa v hologenetickom profile odzrkadľuje v oblasti Životnej úlohy ako číslo génového kľúča a jeho línie.
Pulzácia génových kľúčov prináša do nášho sveta témy na spracovanie a príležitosti využiť ich ako podporu. Každý kľúč je inšpiráciou, motiváciou, či cestou pre integráciu – prijatie každej našej časti a objatie samých seba s láskou bez podmienok. Naša cesta vedie od Tieňa k Siddhi cestou Daru.
Génový kľúč 21
30. 3. – 4. 4. 2023
Kontrola – Autorita – Chrabrosť
- Siddhi opisuje pole, ktoré nasleduje odovzdanú ľudskú bytosť. Inými slovami, keď sa vzdáme svojho "ja", zostane nám už len chrabrosť. Božské pôsobí prostredníctvom udatných činov. Takéto činy nemôžeme vlastniť, sú jednoducho operatívna práca vedomia, keď sa oslobodí od osobnej kontroly.
64 ciest
preklad Eva Baluchová
Génový kľúč 17
23. 3. – -29. 3. 2023
Názor – Nadhľad – Vševedúcnosť
Prostredníctvom Siddhi Vševedúcnosť získava svet svojich skutočných jasnovidcov a veštcov. Existuje stará tradícia, že pravý jasnovidec je vždy slepý alebo že pravé veštectvo je hluché. Symbolizuje to, čo znamená, že vedomie vidí skôr cez vás, než vy cez neho. Pri takejto vysokej frekvencii sa ľudské telo stáva len nástrojom pre vedomie. Prostredníctvom 17. Siddhi sa vedomie hrá hry mája (t.j. závoj), hoci sedí mimo mája. Ak 17. Siddhi ponúka názor alebo pohľad, robí to preto, aby sa mohla odohrať určitá ľudská dráma. Preto niektorí majstri niekedy hovoria svojim žiakom zvláštne veci – aby určitý názor prešiel vedomím daného človeka a vyvolal určitú transmutáciu. Takéto veci sa vyslovujú z vševedúcnosti a každý, kto hovorí z vnútra siddhického stavu, postupuje rovnako. Aj to je siddhi, ktoré prichádza na svet, aby sa prejavilo. Niekedy je pre určitých ľudí súčasťou ich karmického odkazu počuť o vlastnej budúcnosti. Niekedy počúvanie o svojej budúcnosti túto budúcnosť skutočne vytvára a niekedy vytvára opačný efekt, anuluje ju.
Kniha Génové kľúče
preklad Eva Baluchová
Génový kľúč 25
19. 3. – 24. 3. 2023
Pochybnosť – Skúmanie – Pravda
K prijatiu dochádza, keď si spomenieme na svoje srdce. Naše srdce nám pripomína, že všetko je v poriadku. Aj uprostred bolesti je na hlbšej úrovni všetko v poriadku. Vtedy opäť začíname dôverovať. Prijatie je vždy spojené s nádejou. Nejde o slepú emocionálnu nádej, ide o nádej života. Život je nádej, život je optimizmus. Prijatie pripúšťa možnosť, že môže dôjsť k premene.
Prijatie je miesto, kde sa deje kúzlo. Prijatie bolesti si vyžaduje plnú a hlbokú schopnosť dýchať. Teraz keď dýchame hlboko do brucha, život zvládneme. Bez ohľadu na to, aké intenzívne sú naše pocity, s otvoreným srdcom môžeme zapáliť vlastnú transformáciu.
64 ciest
preklad Eva Baluchová
Génový kľúč 36
13. 3. – 18. 3. 2023
Turbulencia – Ľudskosť – Súcit
Máme tu temnú noc duše. Súcit je aspektom Milosti. Vyrastá z Daru Ľudskosti a je to paradox, rastie, šíri sa až za samotnú ľudskosť, pretože pochádza z hviezd. Je to hviezdna vôňa. Súcit je jadrom každého atómu stvorenia. To objavíme, keď sa dostaneme priamo do jadra prvotného zranenia. Všetci veľkí mystici musia prejsť touto temnou nocou, kde sa stretávajú so svojimi najhlbšími strachmi.
Odvážte sa byť božskí
preklad Eva Baluchová
Génový kľúč 22
8. 3. – 12. 3. 2023
Zneváženie – Láskavosť – Milosť
Keď sa nachádzame v prítomnosti veľmi malého dieťaťa, môžeme zavnímať jemnú auru svetla, ktoré ho obklopuje. Niekedy budeme mať dojem, že sa pozerá na veci okolo seba, ktoré nevidíme. V prvých rokoch života dieťa žije vo vnútornom svete svetla. Prichádza na pozemskú úroveň a prináša so sebou iný svet. Jeho čistota a nepoškvrnená nevinnosť je prostredníkom, ktorý z tohto iného sveta priťahuje aj jeho bytosti. Najvyšším potenciálom každého dospelého človeka je znovu nadobudnúť tento stav osvietenia. Musíme však prejsť hlbokým liečením svojej najhlbšej rany – genetického vzorca predkov, ktorý sme si so sebou priniesli aj do inkarnácie.
Sedem posvätných pečatí
preklad Eva Baluchová
Génový kľúč 63
2. 3. – 7. 3. 2023
Pochybnosť – Skúmanie – Pravda
Na najvyššej úrovni frekvencie existuje len jeden produkt, a tým produktom je Pravda. Vo svete existujú stupne pravdy, ktoré sú zamaskované ako výrobky. My ich kupujeme alebo predávame. Menou v tomto obchode je komunikácia prebiehajúca medzi prvkami jedinej Pravdy. Zabudli na svoj spoločný zdroj a cítia potrebu vzájomne obchodovať s aspektmi svojej vlastnej oddelenosti. Svet podnikania a obchodu je veľkým javiskom, na ktorom sa prejavuje stav vývoja ľudského vedomia. To, že teraz môžeme vidieť celú svetovú scénu, a nie iba naše najbližšie okolie, nám nastavuje zrkadlo ešte jasnejšie než kedykoľvek predtým. Keď Pravda začne prenikať do sveta obchodu, budeme svedkami pomalej, ale trvalej transformácie a jej pohyb budeme vidieť naprieč svetovou scénou.
Prosperita – sprievodca Perlovou sekvenciou
preklad Eva Baluchová
Génový kľúč 37
25. 2. – 1. 3. 2023
Slabosť – Rovnosť – Skúmanie
Siddhi GK 37 Nežnosť je prirodzeným prostredím obklopujúcim všetkých rodičov a deti. Keď chlapci prídu na svet a vyrastajú v podpore a nehe, ich ženská stránka už nebude ohrozená. Svet, ako ho vnímame, sa začne meniť, keď z týchto chlapcov vyrastú emocionálne vyrovnaní muži.
A naopak, práve prostredníctvom budúcich mladých dievčat sa do sveta dostanú veľké sociálne zmeny. Z energetického hľadiska víziu syntézy nesie ženská stránka, a mužská ju bude budovať. Toto je zovšeobecnený plán budúcej spoločnosti – bude to svet, v ktorom mužský princíp slúži ženskému princípu. To, čoho sme teraz svedkami, teda nie je úpadok rodinnej jednotky, ale úplné predefinovanie toho, čo rodina skutočne znamená. Rodina je štruktúra, ktorá vytvára auru nehy na celej planéte – posilňuje jednotlivcov a zároveň podporuje spoločenstvá.
V budúcnosti už rodina nebude izolovaným kmeňovým fenoménom, bude kolektívnym vzorom dýchania, spýjajúcim všetky ľudské bytosti. Toto je budúcnosť, ktorá prichádza. Je to tá istá vízia, ktorú Kristus považoval za prirodzený stav ľudstva a nazýval ho nebeským kráľovstvom.
Kniha Génové kľúče
preklad Eva Baluchová
Génový kľúč 55
19. 2. – 24 2. 2023
Mentalita obete – Sloboda – Sloboda
Ľudstvo čaká rozsiahla a dynamická zmena v podobe genetickej bunkovej mutácie. Spúšťa ju génový kľúč 55 a s ním spojená aminokyselina histidín. V čase keď čítate tieto slová je vaše vlastné telo na chemickej úrovni v procese prípravy na túto mutáciu. Proces prebieha aj na kolektívnej úrovni a nie je voči nemu imúnna žiadna ľudská bytosť. Pre vyššie vedomie je na najvyššej úrovni génový kľúč 55 spúšťacím kódom. Tento proces má mnoho hlbokých dôsledkov a jeho rozvíjanie má špecifickú postupnosť. Pri hlbšom skúmaní tohto génového kľúča sa pokúsime nazrieť do budúcnosti, budeme sa zaujímať akým zmenám čelíme a sa nás, ako jednotlivcov aj ako spoločnosť, dotknú.
Kniha Génové kľúče
preklad Eva Baluchová
Génový kľúč 30
13. 2. – 18 2. 2023
Túžba – Ľahkosť – Vytrženie
Túžby nie sú nepriateľmi. Sú to hostia. Prichádzajú a odchádzajú. Použitím kontemplačného prístupu umožníme veciam vstúpiť. Jeho veľkorysosť nám umožňuje načúvať im, dávať im priestor aby zostali alebo odišli, pozorovať ich. Niekedy túžbu prežívame navonok, inokedy sa vráti do ničoty. Čím je naše vedomie širšie, tým viac priestoru dávame túžbam. Sme tu predovšetkým na to, aby sme sa od nich učili. Čomu? V súvislosti s Túžbou je najväčším problémom myseľ. Myseľ sa môže Túžby zmocniť a nafúknuť ju zo všetkých strán. Myseľ tiež môže Túžbu rozdúchať ako vietor plameň. Ostražití musíme byť najmä v prípadoch, keď sa stretne naša myseľ a Túžba.
64 ciest
Preklad Eva Baluchová
Génový kľúč 49
8. 2. – 12. 2. 2023
Reakcia – Revolúcia – Znovuzrodenie
Aj keď sa staré modely rúcajú vidíme, ako sa okolo nás objavujú počiatočné fázy nového poriadku. Siddhi GK 49 umožňuje vzniknúť tomuto znovuzrodeniu. Znovuzrodenie znamená, že to, čo prichádza, sa nepodobá tomu, čo bolo predtým. Rovnako keď sa prebudíme, to, čím sa stávame, sa nepodobá tomu, čím sme boli. Keď si raz spomeniete, zabudnutie je preč – navždy. Stále musíme žiť, musíme robiť tie isté veci, ale prebývajúce vedomie je úplne iné. Odvážiť sa byť vyvoleným je paradox. My si nevyberáme, tak ako sa môžeme odvážiť? Jednoducho sa musíme odvážiť byť znovuzrodení.
Odvaha byť božským
preklad Eva Baluchová
Génový kľúč 13
2. 2. – 7. 2. 2022
Nesúlad – Rozpoznanie – Vcítenie
Trinástym darom je Dar Rozpoznanie. Rozpoznanie hlasu srdca od hlasu mysle. Nie preto, že by myseľ bola zlá, ale preto, že ak sa dostane pred srdce, opäť budeme zažívať nesúlad. Najprv musíme rozoznať čo nám hovorí srdce a až potom do toho vniesť myseľ. Hlas srdca nie je ani hlasom emócií. Počúvať svoje srdce znamená upadnúť do ticha, do pokoja. Impulz nášho srdca vychádza z ticha. Keď vzniká, stáva sa slobodou a nesie so sebou veľké vzrušenie, veľkú istotu.
64 ciest
preklad Eva Baluchová
Génový kľúč 19
28. 1. – 1. 2. 2023
Spoluzávislosť – Citlivosť – Sebaobetovanie
V systéme Dream Arc má každý strach svoje meno a každý tvor z podsvetia predstavuje konkrétny strach. GK 19 je strach z pocitov a jeho symbolom je tarantula. Na to, že ide o relatívne neškodné stvorenie, sa tarantula stala pre médií a kinematografiu symbolom hlbokého ľudského strachu. Týmto strachom je strach z fyzického dotyku s bytosťami z podsvetia. Stretnutie s takýmto strachom spočíva v prejavení svojej citlivosti voči iným a aj voči všetkým bytostiam. Čím viac skrývame svoje pocity pred druhými, tým silnejšie umožňujeme tomuto strachu, aby sa stal súčasťou nášho nevedomia.
Tarantula predstavuje portál medzi ľudským svetom a ostatnými prírodnými ríšami. Prijatie hlbokého strachu z fyzického alebo emocionálneho dotyku druhých môže otvoriť hlbokú bunkovú pamäť našej prirodzenej jednoty so všetkými tvormi…
Dream arc
preklad Eva Baluchová
Génový kľúč 41
21. 1. – 27. 1. 2023
Fantázia – Predvídanie -Emanácia
Každý jeden štartovací kodón v každej jednej bunke nášho tela je navzájom elektromagneticky prepojený. To je základ holografického tela, ktoré je zase elektromagneticky prepojené s holografickým vesmírom. Každý impulz v našom vnútri je teda komunikovaný do celku, rovnako ako sa každý impulz v celku chemicky odráža v našej DNA.
Keď objavíme umenie ovplyvňovať svoju vlastnú DNA, môžeme doslova preprogramovať každú bunku svojho tela.
Génové kľúče
preklad Eva Baluchová
Génový kľúč 60
17. 1. – 221. 1. 2023
Obmedzenie – Realizmus – Spravodlivosť
Dar Realizmus nás učí, že transformácia prichádza vždy v pauzách. Plánujeme pre úspech. Načrtneme si predstavu a vyvinieme úsilie. Nech už to, čo konáme, má akúkoľvek podobu, ideme si po svojom. Nevieme kedy a ako príde prelom, no skôr či neskôr k nemu dôjde. Musíme len začať robiť to, čo prúdi z nášho srdca a pretože tvoríme štruktúru, ktorej veríme, úspech príde sám.
64 ciest
preklad Eva Baluchová
Génový kľúč 61
11. 1. – 16. 1. 2023
Psychóza – Inšpirácia – Posvätnosť
Vyššie stavy nie sú cieľom. Cieľom je prijatie vyšších stavov. To si vyžaduje, aby sme boli v tele, zdraví, prítomní, a tu v tomto svete, aj keď skúmame, čo sa nachádza mimo neho. Kto by si myslel, že kľúč k vyššiemu vedomiu spočíva v tvorivosti? Možno sme si mohli myslieť, že je v duchovných cvičeniach, asketizme, meditácii alebo v modlitbe. Nuž, je na tom trocha pravdy. Na čo zabúdame a čo je v našom modernom svete zanedbávané, je krása a zázrak – liečivá sila tvorivosti.
64 ciest
preklad: Eva Baluchová
Génový kľúč 54
6. 1. – 10. 1. 2023
Nenásytnosť – Vzostup – Ašpirácia
Veľkosť je otázkou hry. Nemá nič spoločné s tým, čo si myslia ostatní. Nemá nič spoločné s remeslom, technikou alebo talentom. Bez vyššej vízie služby sú osobné ambície v podstate formou znehodnotenia. Časť sveta je tak okrádaná.
Túto pravdu nájdete v každom jednom génovom kľúči. Vezmite si napríklad GK 54. Všimnite si jeho ambície. Ambícia je tieňom, ktorý sa musí stať vyššou verziou seba samého – Ašpiráciou – to je 54. Dar. Do procesu prináša úžasnosť podstaty dychu – usilovať sa spolu s ostatnými – kolektívny dych obsahuje usilovanie sa o veľkosť. A aby ste mohli ašpirovať, musíte sa nadýchnuť esencie služby. Ako môžem byť užitočný?
64 ciest
preklad: Eva Baluchová
Génový kľúč 38
31. 12. – 4. 1. 2022
Zápas – Vytrvalosť – Česť
Česť je dynamické a živé energetické pole. Je to Siddhi, ktoré sa objaví, keď archetyp bojovníka dosiahne svoj plný potenciál. Keď človek žije svoju vlastnú, individuálnu pravdu je česť jeho energetickým poľom. Z tohto pohľadu je česť paradoxom. Hoci sa zdá, že je vrcholom ľudskej individuality, spája, na úrovni vyššieho ja, všetkých ľudí. V energetickom poli cti sa všetky ľudské bytosti stávajú jedným. To je skutočný význam najvyššieho kódexu bojovníka. Česť mení boj na tanec. Je to hra mečov samotnej lásky.
Kniha Génové kľúče
preklad Eva Baluchová
Génový kľúč 58
26. 12. – 30. 12.2022
Nespokojnosť – Vitalita – Blaženosť
Bez ohľadu na to, čo si človek myslí, robí alebo hovorí, skúsenosť osvietenia nemožno dosiahnuť hľadaním, aj keď hľadanie mu môže predchádzať. Konečný stav je mimo náš dosah. Hľadajúci stále naráža na slepé uličky. Musíte venovať pozornosť svojej neutíchajúcej nespokojnosti, kým sa nezačnete uvoľňovať a pozerať sa na svoju situáciu s humorom. Takto nakoniec prídete k poznaniu, že Siddhi je prítomná v Tieni, tak ako je kvet v každom okamihu prítomný v semene.
Kniha Génové kľúče
preklad Eva Baluchová
Génový kľúč 10
20. 12. – 25 12. 2022
Sebastrednosť – Prirodzenosť- Bytie
10. Dar Prirodzenosti môže zažiariť až vtedy, keď sa vyčerpá sebapozorovanie. Prvé veľké odhalenie, ktoré prichádza z vnútra našej jedinečnosti, je, že nás nemožno označovať žiadnou nálepkou. Keď pochopíme, že nie sme ani svojím menom, ani svojimi činmi, pocitmi, myšlienkami či presvedčením, uvedomíme si, že ľudská prirodzenosť je niečo oveľa väčšie a širšie, než sme kedy tušili.
Kniha Génové kľúče
preklad Eva Baluchová
Génový kľúč 11
15. 12. – 19. 12. 2022
Zatmenie – Idealizmus – Svetlo
Svetlo nebolo nikdy mimo nás, ale prebývy hlboko v samotnej hmote. Je to málo známy paradoxný zákon, že tie najhustejšie oblasti skrývajú najvyššie vybrácie a že skutočný vzostup sa pohybuje smerom nadol a dovnútra.
Pred dnešným svetom je veľká výzva, vniesť jasno do otázky univerza o dobre a zle. Kolektívne vedomie vychádza z lineárneho uvažovania z ľavej mozgovej hemisféry a teda uprednostňuje predovšetkým svetlo. Ženský princíp temnoty, vychádzajúci z pravej mozgovej hemisféry, je postavený svetlu ako protiklad. Preto vzostup temnoty vždy predchádza prelomu skutočného svetla. Je niečím iným ako nami projektovaný obraz svetla. Čisté svetlo Siddhi 11 nemá nič spoločné s dobrom ani zlom. Predstavuje prekonanie duality.
Kniha Génové kľúče
Preklad Eva Baluchová
Génový kľúč 26
09. 12. – 14. 12. 2022
Pýcha – Obratnosť – Neviditeľnosť
Toto je Siddhi Neviditeľnosti. Vytváranie obrovských vĺn prebudenia, ovplyvňovanie všetkého života, aby prekvital, bez toho, aby nás pri tom niekto videl. To je božská pýcha. Len my a bohovia vieme, čo sme urobili. To je druh pýchy, ktorú smieme cítiť voči sebe samým. Nemyslite si, že je to možné až v budúcnosti. To môžeme začať hneď teraz, nech sme ktokoľvek. Najmenší, najbezvýznamnejší skutok nezištnosti zasahuje do vesmíru úponkami svetla, ktoré sa dotýkajú vzdialených kútov reality. Toto je sila neviditeľnej zmeny. Môžeme zmeniť celý vesmír, ale len prostredníctvom nesebeckého činu, nesebeckej myšlienky, nesebeckého slova.
64 ciest
preklad Eva Baluchová
Génový kľúč 5
4. 12. – 8. 12. 2022
Netrpezlivosť – Trpezlivosť – Bezčasovosť
Práve piaty génový kľúč tvorí základ 64 génových kľúčov. Obsahuje všetky kódy a vzory života, predstavuje veľkú digitálnu knižnicu vedomia vo svete formy. Kódy ležia stočené a ukryté v každej jednej živej bunke, navinuté do špirálovitých vzorov vašej DNA. Piaty génový kľúč je tiež jedným z tých génových kľúčov, ktoré sa nachádzajú vo všetkých formách života. On jediný udržiava rytmické vzorce, ktoré umožňujú organizmu stabilizovať sa v rámci svojho daného prostredia. Okrem toho je významnou mystickou šachovou figúrkou v rámci genómu, spájajúcou všetky samostatné organizmy do jedného veľkého univerzálneho rytmu – pulzu života.
Kniha Génové kľúče
preklad Eva Baluchová
Génový kľúč 93
28. 11. – 3. 12. 2022
Zotrvačnosť – Odhodlanie- Neporaziteľnosť
Jediná sila vo vesmíre, ktorá je skutočne neporaziteľná, je láska. Láska pozná len dávanie, a tak vytvára vákuum, ktoré neustále zaplavuje ďalšia láska. Proti takejto sile sa nedá bojovať, pretože všetky ostatné energie znefunkčňuje tým, že ich vracia k ich zdroju. Keď človek dosiahne túto Siddhi, jeho život sa stane vyjadrením nepremožiteľnej sily lásky.
Kniha Génové kľúče
preklad Eva Baluchová
Čo je nového?
Na blogu nájdeš príspevky o tom ako sa Génové kľúče prejavujú v našich životoch. Ďalšie nové informácie zverejňujeme v priestore webu. Nemusíš zisťovať či je zverejnený nový príspevok, stačí keď sa prihlásiš k odberu. Radi ti pošleme notifikáciu.